ക്രമക്കേട് കണ്ടെത്തിയത് 49 സഹകരണ സംഘങ്ങളില് 68 പേര്ക്കെതിരെ നടപടിയെടുത്തു മന്ത്രി വിഎന് വാസവന് തിരുവനന്തപുരം: സംസ്ഥാനത്ത് ഇതുവരെ ക്രമക്കേട് കണ്ടെത്തിയത് 49 സഹകരണ സംഘങ്ങളിലാണെന്നും ഇതുമായി ബന്ധപ്പെട്ട് 68 പേര്ക്കെതിരെ നടപടിയെടുത്തുവെന്നും സഹകരണ മന്ത്രി വിഎന് വാസവന് . നിയമസഭയില് നക്ഷത്രചിഹ്നമിടാത്ത ചോദ്യത്തിന് നല്കിയ മറുപടിയിലാണ് ഇക്കാര്യം വ്യക്തമാക്കുന്നത്. ഇൗ മാസം അഞ്ചിനാണ് സഭയില് ഇത് സംബന്ധിച്ച ചോദ്യം ഉന്നയിച്ചതെങ്കിലും കഴിഞ്ഞ ദിവസമാണ് നിയമസഭ വെബ്സൈറ്റ് വഴി മറുപടി പ്രസിദ്ധീകരിച്ചത്. കരുവന്നൂര് ബാങ്ക് തട്ടിപ്പില് സഹകരണനിയമം അനുസരിച്ചുള്ള പരിശോധനയും ക്രിമിനല് ഇന്വെസ്റ്റിഗേഷന് നടപടി പ്രകാരമുള്ള അന്വേഷണവും സര്ക്കാര് നിയോഗിച്ച ഉന്നതതല സമിതിയുടെ അന്വേഷണവും പുരോഗമിക്കുകയാണ്. തട്ടിപ്പുകള് നടന്ന സഹകരണസംഘങ്ങളുടെ പേരുകളടക്കം വിശദാംശങ്ങളോടെയാണ് മന്ത്രിയുടെ രേഖാമൂലമുള്ള മറുപടി. അന്തിമ റിപ്പോര്ട്ട് ലഭിക്കുന്ന മുറയ്ക്ക് തുടര്നടപടികള് സ്വീകരിക്കും. സഹകരണസംഘങ്ങളിലെ ഓഡിറ്റ് മെച്ചമാക്കുന്നതിന് സംവിധാനമൊരുക്കും. ഉന്നതതലസമിതി നല്കിയ ഇടക്കാല റിപ്പോര്ട്ടിെന്റ അടിസ്ഥാനത്തില് ക്രമക്കേട് കണ്ടുപിടിക്കുന്നതില് വീഴ്ച വരുത്തിയ ഉദ്യോഗസ്ഥരെ സസ്പെന്ഡ് ചെയ്തിട്ടുണ്ട്. The post ക്രമക്കേട് കണ്ടെത്തിയത് 49 സഹകരണ സംഘങ്ങളില് 68 പേര്ക്കെതിരെ നടപടിയെടുത്തു മന്ത്രി വിഎന് വാസവന് first appeared on MalayalamExpressOnline.